
R E F E R A T

privind contribuţia Municipiului Timişoara pentru anul 2011, in cadrul contractului de asociere cu Clubul Sportiv Universitatea Timişoara, pentru sectia de handbal masculin, aprobat prin HCL nr.114/2007 si modificarea si completarea acestuia

         Prin HCL nr.114/2007 s-a aprobat Contractul de asociere dintre Municipiul Timişoara şi Clubul Sportiv Universitatea Timisoara, pentru sprijinirea activitatii echipei de handbal masculin C.S.Universitatea Politehnica Municipal Timisoara, pentru perioada 2007-2011 inclusiv .

In cadrul acestui contract de asociere, prin HCL nr. 163/27.04.2010 cu anexa Act aditional SC2010-11024/07.05.2010, a fost aprobata contributia Municipiului Timisoara, pentru anul 2010, pentru sprijinirea activitatii sportive a echipei de handbal, in suma de 450.000 lei.
          Prin Adresa nr. DP2011-289/18.01.2011, Clubul Sportiv Universitatea Timişoara prin sectia de handbal a inaintat informarea privind rezultatele sportive obtinute si modul de realizare a obiectivelor cuprinse in contractul de asociere. Totodata a fost anexat Bugetul de venituri si cheltuieli al sectiei de handbal masculin pe anul 2011, prin care se solicită Municipiului Timisoara acordarea unei  contributii financiare pentru anul 2011 in baza contractului de asociere , in suma de 900.000 lei.
In anul 2010 sectia de handbal a cuprins activitatile sportive desfasurate de prima echipa din Liga Nationala CSU Politehnica Municipal, de echipa Politehnica II-tineret din divizia A, echipa studentesca participanta in campionatul judetean si doua grupe de juniori IV.Calendarul sportiv al sectiei de handbal masculin pentru anul 2011 este pentru aceeasi structura de echipe.
          Avand la baza Raportul de evaluare nr. SC 2011-3090 /15.02.2011, a activitatii sportive desfăşurate de cluburile asociate cu Municipiul Timisoara in anul 2010, cu Anexa nr. 3, Comisia de evaluare si analiza a performantelor sportive obţinute de echipele asociate cu Municipiul Timişoara, constituită în baza HCL nr.516/25.11.2008, a analizat şi a evaluat activităţile sportive desfăşurate de echipa C.S.Universitatea Politehnica Municipal Timişoara , echipă asociată  cu Municipiul Timişoara, conform HCL nr.114/ 03.04.2007.
Echipa a activat în ediţia de campionat 2009-2010 în Liga Nationala, avand ca obiectiv de performanta clasarea pe unul din locurile 8-11. Acest obiectiv a fost indeplinit echipa ocupand la finele campionatului locul 10.

In editia 2010-2011 a Ligii Nationale de handbal, la sfarsitul turului, in prezent, echipa este clasata pe locul 12, intr-o competitie foarte stransa intre echipele de pe locurile 8-12, separate de putine puncte.

Mentionam că echipa CS Universitatea Politehnica Municipal Timisoara şi-a îndeplinit deja din primul an al contractului de Asociere obiectivul fixat prin contractul de asociere, calificându-se în sferturile de finală ale competiţiei europene Cupa Challenge, fiind prima echipă de club din Municipiul Timişoara care în ultimii 15 ani se califică în această fază a competiţiei.
In perioada 26-28 august 2010 s-a desfăşurat turneul international Cupa Politehnica, unde s-a acordat trofeul „Cupa Municipiului Timişoara”, avand echipe participante de valoare din Ungaria, Serbia si Romania.
In anul 2011, in perioada 28-30.01 clubul a organizat ’’Cupa Banatul’’, un turneu international cu echipe din euroregiune: Serbia, Ungaria si Romania. 
           Avand in vedere ca echipa si-a indeplinit obiectivul sportiv de performanta pentru prima echipa si a asigurat resursele financiare in completarea contributiei financiare primite din bugetul local pentru sustinerea calendarelor sportive ale echipelor de tineret si juniori, propunem aprobarea contributiei pentru anul 2011, in cadrul contractului de asociere dintre Municipiul Timisoara si C.S. Universitatea.
            Prin HCL nr.31/15.02.2011 a fost aprobat bugetul local al Municipiului Timisoara pe anul 2011, care prevede la cap. 67.02.05.01-Sport suma de 4.879.410 lei, din care 3.327.261 lei sunt restante din anul 2010, rezultand un buget disponibil in suma de 1.552.149 lei.
            In aceasta situatie, tinand cont de limitele bugetului disponibil, Comisia de evaluare si analiza a performantelor sportive obţinute de echipele asociate cu Municipiul Timişoara, a propus alocarea contributiei financiare pentru echipele de handbal ale C.S.Universitatea pentru anul 2011, in suma de  200.000 lei. 
           Totodata propunem sa se aprobe modificarea si completarea contractului de asociere incheiat intre Municipiul Timisoara si C.S.Universitatea Timisoara, prin act adiţional.
            Derularea asocierii in anul 2011 se va face in urmatoarele conditii:
1. Contributia financiara se efectueaza pentru calendarul competitional al echipei de handbal seniori C.S. Universitatea Politehnica Municipal Timisoara din Liga Nationala, returul editiei 2010-2011 si turul editiei 2011- 2012, respectiv pentru echipa Politehnica II din divizia A si grupele de juniori, care isi desfasoara activitatea conform calendarelor Federatiei Romane de Handbal si Asociatiei Judetene de Handbal Timis.
2. Categoriile de cheltuieli, care se pot suporta din bugetul local, aferente contributiei  Municipiului  Timisoara in cadrul asocierii, sunt precizate  in  Anexa 1 la actul aditional, in baza prevederilor

HG nr.1447/2007.
 3. Echipa C.S.Universitatea Politehnica Municipal Timişoara , are obligatia realizarii in anul 2011 a  

 urmatorului obiectiv de performanta sportiva: pentru  editia 2010-2011, clasarea pe unul din locurile 
 7-8, in campionatul Ligii Nationale.

La sfarsitul campionatului-editia 2010-2011, Directia Patrimoniu in baza informarii primite de la clubul sportiv, va intocmi Raportul de evaluare privind realizarea obiectivelor sportive, pe care il va inainta Comisiei de evaluare si analiza a contractelor de asociere, numita prin HCL nr.516/2008. 

Neindeplinirea obiectivului de performanta sportiva cuprins la pct.3., duce la incetarea de drept a contractului de asociere si restituirea sumelor acordate cu titlu de contributie din partea Municipiului Timisoara, cu exceptia sumelor care au fost deja utilizate.
4. Plata contributiei financiare se va efectua astfel:

 4.1.Din contributia pentru anul 2011 Municipiul Timisoara va achita un avans de maxim 30% , in limita bugetului disponibil, in baza referatului transmis de catre clubul sportiv;

 4.2. Municipiul Timisoara va efectua platile , pentru contributia financiara pe anul 2011, in transe , in limita bugetului disponibil si a disponibilului in cont la data solicitarii de plata, pe masura prezentarii si aprobarii documentelor justificative pentru cheltuielile efectuate.
5.Obligatiilor C.S.Universitatea , cuprinse in prezentul referat,se adauga si obligatii cuprinse in art.4, pct.4.2. din contractul de asociere aprobat prin HCL nr.114/2007, modificata si completata prin HCL nr.145/2009 si HCL nr.163/2010.

          Contributia financiara pentru anul 2011, modificarile si completarile la contractul de

asociere cu C.S.Universitatea Timişoara, vor fi stipulate prin Act adiţional , la contractul de asociere aferent HCL nr.114/ 03.04.2007, modificata si completata prin HCL nr.145/2009 si HCL nr.163/2010.
            Conform celor mentionate propunem aprobarea proiectului.

